Θεσσαλονίκη, 19/04/2021

**H Lidl Ελλάς στηρίζει το «Ελληνικό Παιδικό Χωριό» στο Φίλυρο και χαρίζει αγάπη στον δρόμο για ένα καλύτερο αύριο**

**Και τη φετινή πασχαλινή εορταστική περίοδο η Lidl Ελλάς χαρίζει χαμόγελα στα παιδιά που το έχουν ανάγκη.**

Από τις 19 Απριλίου και μέχρι εξαντλήσεως των αποθεμάτων, το αργότερο έως τις 2 Μαΐου, με κάθε αγορά συσκευασίας «Πασχαλινό Τσουρέκι Favorina» αξίας 1,99€, η εταιρεία προσφέρει 0,40€ στο «Ελληνικό Παιδικό Χωριό» στο Φίλυρο Θεσσαλονίκης, στηρίζοντας έμπρακτα το σπουδαίο έργο που επιτελεί.

Το «Ελληνικό Παιδικό Χωριό» στο Φίλυρο είναι αναγνωρισμένο σωματείο μη κερδοσκοπικού χαρακτήρα με έδρα τη Θεσσαλονίκη, το οποίο ιδρύθηκε το 1986.  Σκοπός του είναι η μακροχρόνια παροχή φροντίδας, μόρφωσης, στέγης και ψυχολογικής στήριξης των παιδιών. Επιδιώκει να προσφέρει τους βασικούς όρους της οικογενειακής ζωής σε παιδιά των οποίων οι γονείς, είτε δεν υπάρχουν πλέον στη ζωή, είτε δεν μπορούν να διατηρήσουν την ευθύνη της γονικής μέριμνας για διάφορους λόγους. Ο σκοπός αυτός πραγματοποιείται με τη διαβίωση των παιδιών σε οικογένειες με «μητέρες», σε ανεξάρτητες κατοικίες, αποφεύγοντας την ιδρυματοποίηση. Με αυτόν τον τρόπο επιδιώκεται η ψυχονοητική ανάπτυξη και κοινωνική ένταξη των παιδιών που έχουν χάσει τη στήριξη αυτή και που είναι απαραίτητη για να ενταχθούν ως αυτόνομα και ολοκληρωμένα μέλη στην κοινωνία. Μέχρι σήμερα, ο αριθμός των παιδιών που έχει υποστηριχθεί από το «Ελληνικό Παιδικό Χωριό» στο Φίλυρο, ξεπερνά τα 200.

Σ’ αυτά τα παιδιά το «Ελληνικό Παιδικό Χωριό» στο Φίλυρο θέλει να χαρίσει μια αληθινή οικογένεια και η Lidl Ελλάς στέκεται αρωγός σε αυτήν του την προσπάθεια, αποδεικνύοντας για ακόμη μία φορά πως η εταιρική υπευθυνότητα και η κοινωνική προσφορά είναι άρρηκτα συνδεδεμένες με την εταιρική κουλτούρα της Lidl Ελλάς.

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

[**youtube.com/user/lidlhellas**](https://youtube.com/user/lidlhellas)